Iktsz.: MNV/…/……./…/……

**TULAJDONOSI HOZZÁJÁRULÁS**

(rendezett vagyonkezelői állapotú ingatlanokra

az MNV Zrt. közvetlen kezelésében lévő ingatlanok esetén nem alkalmazható!)

(Az MNV Zrt. tölti ki)

Az állami vagyonról szóló 2007. évi CVI. tv. (továbbiakban: Vtv.) 17. § (1) e. pontja értelmében a Magyar Állam, mint tulajdonos képviseletében eljáró Magyar Nemzeti Vagyonkezelő Zrt. (cégjegyzékszám: 01-10-045784, stat. sz.: 14077340-6420-114-01, székhely: 1133 Budapest, Pozsonyi u. 56., képviseli: …………………………………………………………………………………………………….)

**hozzájárul**

(A Pályázó tölti ki)

ahhoz, hogy ……….……………………………………………………………...................................... (a továbbiakban: Pályázó) a Magyar Állam tulajdonát képező

|  |  |  |  |  |
| --- | --- | --- | --- | --- |
|  [[1]](#footnote-1) | Település | Fekvés | Helyrajzi szám | Igénybevett m2 |
| 1. |   |  |   |   |
| 2. |   |  |   |   |
| 3. |   |  |   |   |
| 4. |   |  |   |   |
| 5.  |   |  |   |   |
| 6. |   |  |   |   |
| 7. |   |  |   |   |
| 8. |   |  |   |   |
| 9.  |   |  |   |   |
| 10. |   |  |   |   |

ingatlanokat érintő …………….……….………………………………………………. kódszámú, …………………………………………………………………………………………………...……… című pályázat szerinti projektet a szükséges építés hatósági és egyéb engedélyek beszerzését követően megvalósítsa.

A pályázattal összefüggésben lefolytatandó hatósági eljárásokhoz (építési hatósági eljárások, más célú hasznosítási eljárások, telekalakítások, szolgalmi jogi megállapodások, stb.) történő tulajdonosi hozzájárulások kiadására csak külön, önálló eljárás keretében kerülhet sor.

Az MNV Zrt. kijelenti, hogy nem tesz olyan intézkedést a pályázóval szemben, amely a pályázati cél megvalósítását szolgáló – Európai Uniós projektek esetén a projekt a Tanács 2006. július 11-i 1083/2006/EK rendelet 57. cikk (1) bekezdésében foglalt fenntartási kötelezettségének végéig tartó – hasznosítási és/vagy a projekt támogatási szerződésében foglalt egyéb kötelezettség teljesítését veszélyezteti, vagy lehetetlenné teszi.

Amennyiben a pályázat során a jelen tulajdonosi hozzájárulásban felsorolt, bármely állami ingatlan (továbbiakban, együttesen: állami ingatlanok) megterhelése is szükséges, akkor az ingatlan-nyilvántartási bejegyzésére alkalmas módon történő megterheléséről az MNV Zrt. a Támogatási Szerződés ismeretében, külön eljárás keretében dönt.

**A tulajdonosi hozzájárulás az alábbi feltételekkel és kikötésekkel érvényes:**

1. **Jelen tulajdonosi hozzájárulás kizárólag az állami ingatlanok vagyonkezelőinek a hozzájárulásával együtt érvényes. Amennyiben a Vagyonkezelő(k) bármelyike hozzájárulásának kiadása során előírásokat fogalmaz meg a Pályázó felé, Pályázó köteles azokat betartani.**
2. **Jelen tulajdonosi hozzájárulás érvényességének feltétele a projekttel érintett állami ingatlanok vagyonkezelőinek mindegyikével az állami tulajdonú ingatlanok használatának jogcímét biztosító, a projekttel érintett vagyonkezelésben álló ingatlanokat egyenként, település, helyrajzi számmal azonosítható módon feltüntető, legalább a pályázatban előírt fenntartási időszak végéig érvényes megállapodás(ok) megkötése. A jelen tulajdonosi hozzájárulás csak a hivatkozott megállapodások egyidejű bemutatásával együtt érvényes. Amennyiben a Vagyonkezelő(k) ezen megállapodás(ok) megkötése során fizetési igénnyel lépnek fel, a Pályázó köteles az ebből fakadó fizetési kötelezettségnek haladéktalanul eleget tenni.**
3. **Amennyiben a jelen tulajdonosi hozzájárulásban, valamint a 2. pont szerinti megállapodás(ok)ban foglaltak között ellentét állna fenn, a jelen tulajdonosi hozzájárulásban foglaltak az irányadók.**
4. Amennyiben a projekt keretében megvalósítandó létesítmény kivitelezése (a továbbiakban: Létesítmény), fenntartása, üzemeltetése során a Pályázó által harmadik személynek okozott kár megtérítése vonatkozásában harmadik személy követeléssel lépne fel, akár a Pályázóval, akár az MNV Zrt.-vel, vagy a Vagyonkezelővelszemben, ezen kár megtérítésére a Pályázó jelen tulajdonosi hozzájárulás aláírásával kötelezettséget vállal.
5. A Létesítmény fenntartásával és üzemeltetésével kapcsolatos minden költség a Pályázót terheli mindaddig, amíg a Létesítmény fennmarad. A Létesítmény üzemeltetéséből eredő károkat a Pályázó köteles megtéríteni.
6. Pályázó köteles a jelen tulajdonosi hozzájárulásban meghatározott területrészeket rendeltetésszerűen használni és megtéríteni minden olyan kárt az MNV Zrt.-nek, valamint a jelen hozzájárulásban szereplő ingatlanok Vagyonkezelőinek, amely a nem rendeltetésszerű használatból ered és/vagy a kivitelezési munkálatok során keletkezett.
7. A Pályázó kijelenti, hogy a Magyar Állammal, a Vagyonkezelőkkel vagy azok bármely képviselőjével szemben semmilyen – így különösen önrész vagy a támogatással összefüggésben keletkező – fizetési igénnyel nem lép fel.
8. A Létesítmény(t) megvalósítást követően (ezen pont kitöltése előtt kérjük konzultáljanak az MNV Zrt. területileg illetékes területi irodájának irodájának – Pest vármegyei, vagy budapesti ingatlan esetén az MNV Zrt. központjának - illetékes képviselőivel):

[ ]  A Magyar Állam tulajdonába kerül

[ ]  A Pályázó tulajdonába kerül *(épületek és az ingatlan-nyilvántartásban önálló hrsz-en kiemelhető más építmények esetében nem alkalmazható)*

[ ]  A Pályázó idegen dolgon végzett beruházásként tartja nyilván könyveiben, míg az annak elhelyezésére szolgáló ingatlanok továbbra is a Magyar Állam tulajdonában maradnak.

1. Amennyiben a vonatkozó jogszabályokra – különösen a nemzeti vagyonról szóló 2011. CXCVI. törvény (a továbbiakban: Nvtv.) rendelkezéseire – tekintettel nincs mód arra, hogy a Létesítmény vagy az az által elfoglalt terület – telekalakítás, szolgalmi jog alapítása útján, vagy más módon – a Pályázó tulajdonába kerüljön, Pályázó tudomásul veszi, hogy a fenntartási időszak lezárását követően azt térítésmentesen a Magyar Állam tulajdonába kell adnia. Amennyiben ezen tulajdon átruházáshoz kapcsolódóan a Magyar Államot, vagy annak bármely képviselőjét bármilyen fizetési kötelezettség (így különösen ÁFA fizetési kötelezettség) terhelné, a pályázó jelen megállapodás aláírásával kötelezettséget vállal arra, hogy ezen fizetési kötelezettséget a Magyar Államtól és/vagy képviselőjétől átvállalja.
2. Pályázó kijelenti, hogy a pályázathoz kapcsolódó, a pályázat kiírója által előírt fenntartási feladatokat teljeskörűen teljesíti.
3. A Pályázó feladata és felelőssége a beruházás megvalósításához szükséges összes építés hatósági és egyéb engedély beszerzése.
4. A Pályázó feladata és felelőssége annak vizsgálata, hogy a beruházás megvalósításába szükséges-e a közúti közlekedésről szóló 1988. évi I. törtvény 29. §-a szerinti építtető bevonása. Az építtető bevonásának elmulasztásából fakadó esetleges károkért a felelősséget és az abból fakadó fizetési kötelezettséget teljeskörűen a Pályázó viseli.
5. Jelen tulajdonosi hozzájárulás nem mentesíti a pályázót az állami ingatlanok használhatóságának korlátozása, értékének csökkenése miatt esetlegesen szükséges kártalanítás megfizetésének kötelezettsége alól.
6. Jelen tulajdonosi hozzájárulás kizárólag pályázati eljárásban történő felhasználás céljából került kiadásra, egyéb hatósági engedélyezési (pl. vízjogi engedélyezési, építési engedélyezi eljárás) eljárásokhoz nem használható fel.
7. Jelen tulajdonosi hozzájárulásban nem szabályozott kérdésekben az állami vagyonra vonatkozó, mindenkor hatályos jogszabályok (az Nvtv., a Vtv. és az állami vagyonnal való gazdálkodásról szóló, 254/2007.(X.4.) Korm. rendelet, továbbá a Polgári Törvénykönyvről szóló 2013. évi V. törvény szabályai az irányadók.
8. A Pályázó, valamint az MNV Zrt. kijelentik, hogy a Jelen tulajdonosi hozzájárulás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
9. A Pályázó és az MNV Zrt. rögzítik továbbá, hogy a Jelen tulajdonosi hozzájáruláson alapuló együttműködés során személyes adatokat csak és kizárólag a Jelen tulajdonosi hozzájárulásban vállaltak teljesítéséhez szükséges mértékben kezelnek a másik fél (Pályázó, illetve MNV Zrt.) munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Pályázó és MNV Zrt. egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
10. A Pályázó és az MNV Zrt. egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik fél (Pályázó, illetve MNV Zrt.) általi kezelését, amely célból és mértékben ez az adatkezelés a Jelen tulajdonosi hozzájárulás teljesítéséhez a másik félnek szükséges.
11. Az MNV Zrt. mindenkor hatályos adatkezelési tájékoztatója az MNV Zrt. honlapjáról elérhető. ([MNV - Adatkezelési tájékoztató](https://www.mnv.hu/adatkezelesi-tajekoztato))

Jelen tulajdonosi hozzájárulás 6 eredeti példányban készült, 2 példány a Pályázót, 2 példány az MNV Zrt.-t, 2 példány a Vagyonkezelőt illeti meg.

|  |  |
| --- | --- |
| Kelt: 20…. …….……… hó …. napján | Kelt: 20… …….……… hó …. napján |
| …………..……………………………………..(cégszerű aláírás)**A Magyar Állam, mint tulajdonos képviseletében eljáró MNV Zrt. képviseletében** P.H.  ………………………………………………….. MNV Zrt. Képviselő(i) neve nyomtatott betűvel | …………..…………………………………….(cégszerű/hivatalos aláírás)**Pályázó képviseletében** P.H.………………………………………………….. Pályázó képviselő(i) neve nyomtatott betűvel |

1. A sorok száma szükség szerint bővíthető vagy csökkenthető [↑](#footnote-ref-1)